钦定古今图书集成/明伦汇编/闺媛典/第086卷 > 熊某妻何氏
## 钦定古今图书集成/明伦汇编/闺媛典/第086卷 > 熊某妻何氏

按《常德府志》：何氏，常德卫何其礼女。适熊某，生一子，
遭乱，俱陷兵中。氏谓其夫曰：“君以妾故，不能脱归，至与子俱陷，是妾一身，误夫与子。不如妾死，君挈子逃
归，以续熊氏后。次早牵子江边，痛哭作别，见者皆泪
下。时江水暴涨，氏趋投江，众呼其夫，氏摇手止之，遂
跃入而死。”